stanford-oval/wikipedia huggingface dataset:
ג'ון ראבה
חייו לפני האירועים בסין

ג'ון ראבה נולד בהמבורג שבגרמניה. הוא פיתח קריירה שבמהלכה נסע לאפריקה למספר שנים. בשנת 1908 הוא עזב לסין ועבד שם עבור חברת סימנס עד 1938. ראבה היה נאמן לאידאולוגיה הנאצית והיה סגן ראש הסניף המקומי של המפלגה הנאצית.
הקמת אזור הביטחון בנאנג'ינג

באותה תקופה אנשים רבים מהמערב עזבו את נאנג'ינג, בשעה שהצבא היפני התקדם לעבר העיר והחל להפציץ אותה. כל הזרים ברחו מהעיר למעט 22, בהם 15 אמריקנים ואנשי עסקים ומיסיונרים אירופאים.
ב-22 בנובמבר 1937, כשהצבא היפני התקדם לעבר נאנג'ינג, ראבה, יחד עם קבוצה נוספת של זרים הקימו את הוועד הבין-לאומי לאזור הבטוח של נאנג'ינג, ואת האזור הבטוח שסיפק לפליטים סינים מזון ומקלט מהטבח היפני המתקרב.
בשאלה לגבי הסיבה להקמת האזור אמר ראבה: "זוהי שאלה של מוסר. אני לא יכול להביא את עצמי לבגוד באמון של האנשים האלה ומרגש לראות איך הם האמינו בי."
האזור הבטוח מוקם בשטח השגרירויות הזרות ואוניברסיטת נאנג'ינג.
ראבה נבחר למנהיג הקבוצה לאור חברותו במפלגה הנאצית (טרם פרוץ מלחמת העולם השנייה) והיחסים הטובים בין גרמניה ליפן. הממשלה היפנית הסכימה לא לתקוף אזורים בעיר שלא הכילו כוחות צבא סינים, וחברי הוועד שבראשו עמד ראבה ניסו להפעיל לחץ על הממשלה היפנית להוציא את כוחותיהם מהאזור, והצליחו באופן חלקי.
ב-1 בדצמבר 1937 הורה ראש עיריית נאנג'ינג לכל האזרחים הסינים שנותרו בנאנג'ינג לעבור אל האזור הבטוח ולאחר מכן ברח מהעיר. בנוסף קלט האזור הבטוח 650 פליטים נוספים.
הטבח בננקינג

בטבח בנאנג'ינג נרצחו על ידי הצבא היפני בין 200 ל-300 אלף סינים.
במהלך הטבח תיעד ראבה את האירועים ובין היתר כתב:
"רק כשאנו מסתובבים בעיר אנו רואים את היקף ההרס, אנחנו נתקלים בגופות כל 100–200 מטר. גופות הנרצחים היו מנוקבות בכדורים בגבם, מה שמראה שאנשים אלה ברחו בזמן שנורו מאחור.
החיילים היפנים צעדו בעיר בקבוצות של כ-10–20 חיילים ובזזו חנויות, אני עצמי ראיתי איך בזזו את בית הקפה של האופה הגרמני. גם בית המלון המפל נפרץ כמו כמעט כל חנות באזור צ'ואנג שאנג ורחוב טאייפינג."
בששת השבועות שבהם נערך הטבח מצאו מקלט באזור הבטוח כ-200 אלף סינים, ונערך עימות מתמשך בין ראבה אל מול ניסיונות שונים של הצבא היפני לפגוע בפליטים הסינים.
שובו לגרמניה

ב-28 בפברואר 1938 עזב ראבה את נאנג'ינג וחזר לגרמניה כשאיתו חומר תיעודי רב על הטבח שביצעו היפנים בנאנג'ינג.
ראבה הציג סרטים ותמונות בהרצאה שנתן בברלין וכמו כן כתב להיטלר כדי שיפעיל השפעתו להפסקת הפעולות האלימות עלי ידי הצבא היפני. כתוצאה מכך ראבה נעצר ונחקר על ידי הגסטאפו ומכתבו מעולם לא הועבר להיטלר. בעקבות התערבותה של חברת סימנס שוחרר ראבה. הוא הורשה לשמור את התיעוד שברשותו לאירועים למעט הסרט, אך לא הורשה יותר לכתוב או להרצות בנושא.
ראבה חזר לעבוד בחברת סימנס עד סיום המלחמה באפגניסטן ובברלין.
אחרי המלחמה

ראבה נעצר לחקירה על ידי ה-נ.ק.ו.ד. ולאחר מכן על ידי הצבא הבריטי, אך שניהם שחררו אותו לאחר חקירה. ראבה המשיך לעבוד באופן חלקי עבור סימנס והשתכר שכר נמוך ביותר. לבסוף אף איבד את עבודתו לחלוטין.
משפחתו של ראבה חייתה בעוני רב בדירת חדר קטנה וברעב מתמיד, כשלאוכל היו אוספים עשבים ומבשלים אותם כמרק בתוספת של לחם יבש.
באותה עת התנער ראבה מהאידאולוגיה הנאצית, ועבר תהליך של דה-נאציפיקציה שאותו סיים בשנת 1946.
בשנת 1948 נודע לאזרחי נאנג'ינג על מצבה הקשה של משפחת ראבה, והם אספו במהירות כ-2,000 דולר (שווה ערך לכ-19 אלף דולר היום). ראש עיריית נאנג'ינג עצמו נסע לגרמניה והביא מלאי רב של מזון למשפחתו של ראבה. מאז כל חודש שלחו תושבי ננקינג משלוחי מזון למשפחת ראבה, וראבה הגיב על כך במכתבי תודה רבים.
מותו

ראבה נפטר משבץ בשנת 1950, בגיל 68. בשנת 1997 הועברה אבן המצבה שעל קברו אל מקום של כבוד באתר ההנצחה לטבח בנאנג'ינג.
בשנת 2005 שופץ ביתו לשעבר של ראבה בנאנג'ינג והפך לאתר ההנצחה לאזור הביטחון הבין-לאומי על שם ג'ון ראבה בנאנג'ינג.
תיעוד

יומניו תורגמו והתפרסמו באנגלית בשם "האיש הטוב מנאנג'ינג" (אנ'). בשנת 2009 יצא לאור סרט על פועלו בשם "City of War: The Story of John Rabe".
הערות שוליים

↑   "City of War: The Story of John Rabe", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007298989905171  PLWABN: 9810566022405606  BIBSYS: 15013052  CiNii: DA11026345  GND: 119509652  ISNI: 0000 0000 8390 7572  LCCN: n98020114  NDL: 00660064  NLK: KAC200905654  NTA: 168321580  RERO: 02-A006197075  SNAC: w6kw88w2  SUDOC: 081723466  VIAF: 67277640   WorldCat (עם VIAF): 67277640 
ביתו של ראבה באזור הבטוח בננקינג
יונתן שמריז

| --- | --- |

 לידה:  1 בינואר 1990 (בן 35) משמר הנגב, ישראל 
 מדינה:  ישראל 
 השכלה:  אוניברסיטת בן-גוריון בנגב  המכללה האקדמית ספיר 
 תפקיד:  פעיל חברתי 
 
יונתן שמריז (כינוי: שימריז; נולד ב-1 בינואר 1990) הוא פעיל חברתי ומייסד תנועת "קומו", תנועת שטח לאומית שהקים עם משפחות שנפגעו בשבעה באוקטובר.
ביוגרפיה

שמריז נולד במשמר הנגב לדיקלה, גננת, ואבי לולו שמריז, עולה חדש מאיראן, רואה חשבון ואיש עסקים. בשנת 1993 עברה המשפחה לקיבוץ כפר עזה. הוא למד בתיכון האזורי בית חינוך שער הנגב. בצבא שירת שמריז ביחידת תיאום פעולות הממשלה בשטחים כסמל הכשרות. הוא סיים תואר ראשון במנהל עסקים ופוליטיקה וממשל מטעם אוניברסיטת בן-גוריון בנגב ותואר ראשון נוסף ממכללת ספיר במשפטים. בשנת 2014 הקים שמריז את תנועת "דור הקאסמים", תנועה שביקשה להעלות למודעות לסכנות הביטחוניות בעוטף עזה ולהציג אותן כבעיה לאומית רחבה. ביחד עם אחיו עידו ואלון הקימו את מפעל "אבשה – פתרונות אריזה" בקיבוץ סעד. ב־7 באוקטובר כשהחלה מתקפת הפתע על יישובי העוטף התבצר שמריז עם אשתו ההרה ובתו בת השנתיים בממ"ד במשך יותר מ־20 שעות.
שמריז נבחר לרשימת 40 הצעירים המבטיחים של מגזין דה-מרקר ושל מגזין אייס לשנת 2024 ונכלל ברשימת 100 האישים המשפיעים של כלכליסט לאותה שנה.
פעילות להחזרת החטופים

אלון, אחיו הצעיר של שמריז היה אחד החטופים במתקפת החמאס על ישראל באוקטובר 2023. בעקבות החטיפה, הפך שמריז לדמות מרכזית במאבק לשחרור החטופים. הוא נפגש עם מנהיגים בארץ ובעולם ובין היתר נאם בקונגרס של ארצות הברית כדי שיפעילו לחץ דיפלומטי על ארגון הטרור חמאס כדי שישחררו את החטופים. שמריז נפגש עם נשיאת הצלב האדום ועם ראש ממשלת ונשיאת האיחוד האירופי בכדי לייצר לחץ על קטר וחמאס כדי להוביל לעסקה מיידית לשחרור החטופים.
פעילות להחזרת החטופים > המאבק להכרה והנצחה של אחיו אלון כחלל צה"ל

אלון שהיה חטוף בעזה נמלט משוביו עם עוד שני חטופים, יותם חיים וסאמר אל טאלאלקה. השלושה שרדו במשך חמישה ימים בלב שכונה מופגזת בשכונת שג'אעייה ולבסוף נהרגו בשוגג על ידי כוחות צה"ל ב-15 בדצמבר 2023. אלון נקרא למילואים בבוקר 7 באוקטובר יחד עם חבריו ליחידת יהל"ם, ולכן דרשה משפחתו להכיר בו כחלל צה"ל. לאחר שצה"ל סירב, יצאה המשפחה במאבק להכרה בו. במסגרת המאבק עתרה המשפחה לבית המשפט העליון.
פעילות להחזרת החטופים > "אלון אח שלי גיבור"

"אלון אח שלי גיבור" (2024) הוא סרט דוקומנטרי ישראלי בבימויו של עמרי קורן. הסרט, שהחל כפרויקט גמר בבית הספר לקולנוע ולטלוויזיה ע"ש סם שפיגל, מתעד את מאבקה של משפחת שמריז להשבת בנם אלון, שנחטף לעזה ב-7 באוקטובר 2023. הסרט מתמקד ביונתן, שהוא האח הבכור, ומתעד את מסעו יחד עם המשפחה בניסיון להביא לשחרורו של אלון ואת פגישותיו עם גורמים שונים ואח"מים בארץ ובעולם. כותרת הסרט לקוחה מהגדרתו של יונתן את אחיו ברשימת אנשי הקשר בטלפון. הסיפור מגיע לנקודת משבר עם קבלת ההודעה על מותו של אלון, ומסתיים בטקס ברית המילה של בנו של יונתן, שנערך שלושה שבועות לאחר מכן.
תנועת "קומו"

בשנת 2024 הקים שמריז את "עמותת אלון – לבניית מדינה למופת", שבין מטרותיה הנצחתו של אלון באמצעות שינוי השיח בחברה הישראלית והצמחת מנהיגות ערכית ומאחדת לתיקון המדינה והשירות הציבורי ברמה המקומית והארצית.
במסגרת פעילותה של העמותה הוקמה תנועת "קומו". מאז הקמת התנועה חבריה פועלים רבות למען קהילות וילדי העוטף והצפון בתחומי החינוך, הבריאות וכן בסיוע ביטחוני ולוגיסטי כגון מיגוניות בבתי ספר והסעות לתלמידים. מייסדי התנועה גיבשו פורום חינוך בשיתוף עם כמה מראשי האוניברסיטאות בארץ על מנת לסייע במצוקת עשרות אלפי ילדי הצפון שנותרו ללא מסגרת חינוכית. כמו כן הם יזמו שיתופי פעולה עם מרכזי מצוינות שייפתחו בצפון ובדרום בשיתוף מכון ויצמן שנועד לתת מענה חינוכי לילדים המפונים בזמן המלחמה. בנוסף, מארגנת התנועה אירועים, כנסים והרצאות ברחבי הארץ בניסיון לשקם את האמון בין האזרחים למדינה. שמריז, שיראל חוגג ועמרי שפרוני, אשר גדלו ביישובי העוטף, כפר עזה, אופקים ובארי באותן שנים, אך לא הכירו אחד את השני לפני מתקפת השבעה באוקטובר, היו מיוזמי טקס הזיכרון הלאומי של משפחות ה-7 באוקטובר, בו שמריז נשא נאום שעורר הדים רבים. בנאומו קרא שמריז להקמת ועדת חקירה ממלכתית, להחזרת החטופים ולבנייה ותיקון של המדינה על ידי הדור החדש שצמח מתוך השבר של השבעה באוקטובר.
חיים אישיים

שמריז נשוי ולו שני ילדים.
הערות שוליים

↑   יסמין גואטה, ענת ג'ורג'י, "אתם התקווה". מול מאות תלמידים מרותקים, יונתן שמריז מציג תוכנית עבודה, באתר TheMarker‏, 6 בינואר 2025
↑   גלי לויטה ליבוביץ, בשיתוף אבשה פתרונות אריזה, פתרונות האריזה שיוצאים מהקופסה, באתר TheMarker‏, 30 באפריל 2023
↑  צבי זרחיה, 100 משפיעים/ות של כלכליסט, באתר כלכליסט, ‏דצמבר 2024
↑   מגזין TheMarker, נפלנו על הדור הכי נכון: 40 הצעירים המבטיחים של 2025, באתר TheMarker‏, 1 בינואר 2025
↑  יונתן שימריז, 40UNDER40 - הצעירים המבטיחים 2024 - אייס, באתר Ice
↑  100 המשפיעים של כלכליסט - 2024, באתר 100-2020.webflow.io
1 2 3   יניב קובוביץ, שלושה חטופים נורו למוות בשוגג בידי חיילי צה"ל בשג'אעייה, באתר הארץ, 15 בדצמבר 2023
1 2  רותה קופפר, "למרות האסון, עשיתי סרט שבוחר בחיים", באתר כלכליסט, 6 באוקטובר 2024
↑  קרן נויבך, "הוא היה ביהל"ם והכיר את המנהרות": אביו של אלון שמריז על בריחת בנו והאשמות נגד צה"ל, באתר כאן – תאגיד השידור הישראלי, 18 בדצמבר 2023
↑  גלעד כהן, בג"ץ למדינה: תודיעו עד סוף ינואר האם אלון שמריז יוכר כחלל צה"ל, באתר ynet, 18 בדצמבר 2024
↑  ניר וולף, "אלון, אח שלי גיבור": את הטרגדיה הזאת אף תסריטאי לא היה יכול לחזות, באתר ישראל היום, 7 באוקטובר 2024
↑  דרור פויר, "אנחנו מביאים את המצרך שהכי חסר פה: תקווה", באתר ynet, 14 בינואר 2025
↑   עדי כהן, גילי מלניצקי, מחדל המיגון: 60% מהדירות ללא ממ"ד - ולרבע מהישראלים אין גישה למרחב מוגן, באתר TheMarker‏, 12 במאי 2021
↑   שני ליטמן, בלי פוליטיקאים ובלי הנהגה, טקס המשפחות נתן תקווה לאזרחי ישראל, באתר הארץ, 8 באוקטובר 2024
↑  אבי כהן, נאום האח השכול בטקס המשפחות יונתן שימריז שאחיו נחטף לעזה ונהרג בשוגג: "אין חזון, אין מנהיגות - לא נרפה עד שנתקן, מהתופת יקום דור חדש", באתר ישראל היום, 7 באוקטובר 2024
↑  חגי גלבוע, "צו השעה הוא לאנשים טובים שיגיעו גם לשירות הציבורי וגם לפוליטיקה", באתר כלכליסט, 31 בדצמבר 2024
↑  קומו (2024-10-08), יונתן שמריז בטקס הזיכרון הלאומי של משפחות 7 באוקטובר, נבדק ב-2025-01-08
בית יתיר

| --- | --- |

מראה בבית יתיר
מדינה: ישראל ישראל
מחוז: יהודה ושומרון
מועצה אזורית: הר חברון
גובה ממוצע: ‎875 מטר
תאריך ייסוד: 1983
תנועה מיישבת: אמנה
סוג יישוב: מושב שיתופי
מוצא המייסדים: ישראל
נתוני אוכלוסייה לפי הלמ"ס לסוף 2023
  - אוכלוסייה: 796 תושבים
    - מתוכם, תושבי ישראל: 782 תושבי ישראל
 מפת מיקום  מפה דינמית   (למפת הר חברון מוגדלת) בית יתיר(למפת הר חברון רגילה) בית יתיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית יתיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית יתיר31°21′53″N 35°06′46″E﻿ / ﻿31.3646892315351°N 35.1128942152176°E﻿ / 31.3646892315351; 35.1128942152176  heמפת היישובים של מועצה אזורית הר חברון באדום - בית יתיר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

מאגר מים של משק בית יתיר מכיוון מצפה הוריה
בֵּית יַתִּיר (לשעבר: מְצָדוֹת יְהוּדָה) היא התנחלות ומושב בדרום הר חברון, בחבל יתיר. המושב שוכן דרומית לגדר ההפרדה, מעט מצפון לקו הירוק, והוא משתייך למועצה האזורית הר חברון. נבנה על ידי תנועת אמנה.
שם המושב

המושב הוקם בשם "בית יתיר" בשנת 1977. שמו הרשמי, ששונה בהמשך, "מצדות יהודה", נקבע עקב זיהוי האזור כ"מצדות" המקראית שאליה ברח דוד מפני שאול:
למרות השם הרשמי, תושביו נהגו לכנות אותו "בית יתיר", ובאוגוסט 2023 החליטה ועדת השמות הממשלתית לקבוע את השם "בית יתיר" כשמו הרשמי של היישוב.
היסטוריה

ההחלטה על הקמת היישוב התקבלה בוועדת השרים להתיישבות בסוף ימי ממשלת רבין הראשונה, באפריל 1977, במסגרת תוכנית אלון. ההחלטה אושררה ב-17 באוגוסט 1977. גרעין של פעילי גוש אמונים, שכלל עשרה אנשים, התיישב במצודת היערנים שביער יתיר בספטמבר 1977. הוא יועד לעבור לבניין "משטרת לציפר" הסמוכה. חברי הגרעין עסקו בשמירת היער, בינוי וגידור, הנחת קו מים, עיבוד אדמות והכשרתן. כעבור מספר חודשים ננטש המקום.
באוגוסט 1979, שוב עלה גרעין של גוש אמונים להתיישב סמוך למצודת היערנים. הפעם הובאו מראש מבניים טרומיים והתיישבו במקום משפחות. מטרתו של הגרעין הייתה להקים מושב חקלאי שיעבד אדמות בבקעת ערד. באוקטובר 1979 נערך טקס חנוכת המושב הרשמי, והוא קיבל את השם "בית יתיר". על פי התכנון, היה אמור היישוב לעבור לנקודה חדשה כ-3 ק"מ צפונית מערבית מהיישוב הזמני, מעבר לקו הירוק.
בשנת 1983 עברו המתיישבים למבנים זמניים על גבעת "משטרת לציפר" ובסביבתה, ובשנת 1988 עברו לבתי קבע. בשנות התשעים הצטרפו למושב עולים מברזיל וממדינות דוברות אנגלית, אולם היישוב נותר דל אוכלוסין ונכלל ברשימת היישובים בתת-אכלוס של משרד החקלאות. בתחילת 2013, עם הגעתו לגודל של 80 חברים ב-52 בתי אב, הומלץ להסירו מהרשימה. ב-2019 הוקמה שכונה חדשה בדרום היישוב המונה כ-110 משפחות[דרוש מקור].
בשנת 1996 הוקם, כקילומטר ממזרח לבית יתיר, מאחז המכונה "חוות יעקב" או "חוות יתיר" או "חוות טליה". בשנת 2006 שונה תוואי גדר ההפרדה באזור, כדי לכלול את המאחז בצד "הישראלי" של הגדר. ב-2008 נהרסו שני מבנים במאחז על ידי המנהל האזרחי.
מוסדות וענפי משק

במושב שני בתי כנסת וכן מוסדות חינוך, בהם מכינה קדם-צבאית יתיר.
פרנסת המושב מתבססת על רפת ובה כ-500 פרות, לולים, מטעים של דובדבנים ואדמוניות וכרמי יין ומאכל. המושב שותף בגד"ש הר חברון שבבקעת ערד בשיתוף עם המושבים מעון וכרמל. במושב גם יקב וחוות סוסים.
ביישוב פועלת "חוות תחיה"- חוות סוסים הפועלת על פי עקרונות החינוך המונטוסורי בניהולה של אריאלה בר.
בשנת 2018, יזם המושב את הקמתה של חוות טורבינות רוח על השטחים החקלאיים שלו ביער יתיר.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרוטקול ועדת השמות הממשלתית מישיבתה בי"ד אלול תשפ"ג, 31 אוגוסט 2023
↑  יוסף וקסמן, ניתן אור ירוק ל-3 יישובים מעבר ל"קו הירוק" - "החלטה לא פוליטית", מעריב, 18 באוגוסט 1977
↑  גרעין יתיר מתחיל היום להכין השטח, דבר, 7 בספטמבר 1977
↑  מנחם תלמי, תפילה ראשונה במאחז חדש, מעריב, 23 בספטמבר 1977
↑  סנור בסכנת התפרקות, דבר, 27 ביולי 1978
↑  יתיר - העלייה השנייה לעיר הלווים, מעריב, 14 בספטמבר 1979
↑  נתנך מושב בית יתיר של גוש אמונים, דבר, 11 באוקטובר 1979
↑  אמיר רוזנבליט, יתיר יעלה  על הקרקע בדרום הר־חברון עוד השנה, דבר, 2 במאי 1983
↑  סיכום ישיבת ועדת היגוי בין משרדית לנושא תת-אכלוס, משרד החקלאות, 6 במרץ 2013, עמ' 2
↑  ניר חסון, תוואי הגדר שונה כדי לכלול מאחז לא חוקי, באתר הארץ, 26 בפברואר 2006
↑  נדב שרגאי, המתנחלים הרסו מאחז בדרום הר חברון, באתר הארץ, 5 במאי 2008
↑  https://goyatir.co.il/business/חוות-תחיה-בית-יתיר/ על החווה
↑  שלומית צור, ‏עתירה נגד אישור הקמת 10 טורבניות רוח גבוהות ביער יתיר, באתר גלובס, 30 באפריל 2018
בית יתיר מכיוון סוסיא
| --- | --- |
בקרת זהויות :  NLI: 987007567294305171  LCCN: n89116025  VIAF: 144367635   WorldCat (עם VIAF): 144367635
כלוב הזהב

ערך זה עוסק בתוכנית טלוויזיה ישראלית. אם התכוונתם לתוכנית טלוויזיה הולנדית, ראו .
| --- | --- |

 סוגה:  שעשועון טלוויזיה
 יוצרים:  שי ברמלי טל ברמן
 מנחים:  אבי קושניר
 פרסים:  למעלה מ-400,000 ש"ח
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  35
 הפקה
 חברת הפקה:  אולפני הרצליה
 עורכים:  אורי דרור
 אתר צילומים:  אולפני הרצליה
 אורך פרק:  45 דקות
 שידור
 רשת שידור:  ערוץ 2 (רשת) ערוץ 13
 תקופת שידור מקורית:  4 בינואר 2013 – 23 ביוני 2014
 קישורים חיצוניים
 האתר הרשמי
כלוב הזהב הוא שעשועון טלוויזיה ישראלי מקורי ששודר בערוץ 2 (רשת) בהנחייתו של אבי קושניר בו התחרו זוגות בשאלות טריוויה, על מנת להשיג זמן משחק בכלוב מלא בפרסים, אותם הם צריכים לאסוף בזמן קצוב. לאחר פיצול ערוץ 2, לא שב השעשועון לעונה חמישית. הפורמט נמכר ל-18 מדינות. התוכנית משודרת בשידורים חוזרים בערוץ 13 ובערוץ השעשועונים.
ב-14 בינואר 2025 נודע כי לאחר יותר מעשור מאז שירד מהמסך, השעשועון יחודש לעונה חמישית בערוץ רשת 13.
פורמט > מטרת המשחק

במשחק משתתפים זוג מתמודדים בתשעה סיבובים שונים. לאחד מבני הזוג מוצגות שאלות טריוויה בנושאים שונים, כל תשובה נכונה מאפשרת זמן מסוים בתוך כלוב המכיל פרסים שונים. מטרת המתמודד לענות על כל תשע השאלות ולסיים בהצלחה את המשחק, תוך מתן זמן מקסימלי לבן/בת הזוג בכל סיבוב כדי להוציא כמה שיותר פרסים.
פורמט > שיטת המשחק

בלב המשחק ישנו כלוב ובו כלואים פרסים שונים ברמות מחיר שונות. אחד מבני הזוג עונה על שאלות טריוויה, והשני אוסף את הפרסים מהכלוב בהתאם לזמן שמקנה כל תשובה נכונה. המנחה מציג בפני השחקן את שאלות הטריוויה, לכל שאלה קיימות ארבע תשובות. השחקן צריך לבחור מהי התשובה הנכונה לשאלה המוצגת. אם ענה השחקן נכונה, נפתחת מיידית זירת הפרסים (הכלוב) והמשתתף השני יכול לרוץ פנימה ולהתחיל לאסוף את הפרסים. הוא יכול לבחור בפרסים שאפשר לקחת מיד או בכאלה שדורשים אתגר מורכב יותר לאיסוף.
לאחר שהשאלה מוצגת, שחקן הטריוויה יכול לענות עליה מיידית או להשתמש באחד משני גלגלי הצלה:
החלפת שאלה: השאלה מוחלפת אך התשובות נשארות זהות.
החלפת תפקיד: שני המתמודדים מחליפים תפקידים לצורך שאלה אחת בלבד. שחקן הכלוב עולה לענות על שאלת הטריוויה ואם התשובה שלו נכונה, שחקן הטריוויה נכנס לשער הכלוב להוציא פרסים. לאחר מכן שני המתמודדים חוזרים לתפקידיהם המקוריים.
בכל גלגל הצלה ניתן להשתמש פעם אחת בלבד לאורך כל המשחק.
בשלבים מסוימים נערכת התייעצות אסטרטגית בין בני הזוג, והם יכולים להתייעץ על הפרס שיאספו ולייעץ לבן הזוג שעושה את המשימות באיזו שיטה לנקוט, אך מהרגע בו נחשפה השאלה אסור להם להחליף מילה או רמז ביניהם, עד שייפתח שער הכלוב. כדי לנצח ולהרוויח את כל הכלוב, על שחקן הטריוויה לענות על תשע שאלות, בהן ירוויח פרסים, לענות ביחד עם השחקן השני על השאלה העשירית (שאלת הכלוב) ורק אז לזכות בכל תכולת הכלוב.
החל מהסבב השישי, באפשרות המתמודדים לבחור האם לפרוש מהמשחק עם כל הפרסים שצברו או להמשיך במשחק ולענות על השאלה הבאה. שני המתמודדים יכולים להתייעץ יחד על האפשרות שיבחרו.
במקרה של מתן תשובה שגוי או אי יציאה מהכלוב בתום הזמן המוקצב, המשחק מסתיים והמתמודדים מפסידים את כל הפרסים שצברו עד לאותה נקודה.
פורמט > סבב מהיר

בתום סיבוב רגיל, מתקיים בשעשועון סבב VIP מהיר עם 5 שאלות בלבד, בו השתתפו: יעל לבנטל, ענת וקסמן, עודד פז, אילן רוזנפלד, שימי תבורי, יונה יהב, אסתי זקהיים, קובי פרץ, ליהיא גרינר, עמית פרקש ועוד. בסבב VIP אין גלגלי הצלה ואין שאלת כלוב. ניתן לפרוש אחרי כל שאלה.
המשימות > עונה ראשונה

עבור הפרסים הגדולים, כגון מכונית חדשה, טיסה לאירופה ומוצרי חשמל, יש לבצע משימות שישחררו אותם:
מוצרי החשמל: משימת הכוכבים - על המתמודד שבכלוב לקפוץ על מסך מגע. על כל כוכב שהוא קופץ עליו הוא מקבל כוכב, ועל כל קפיצה על משבצת אדומה הוא מאבד כוכב. כאשר נצברים 8 כוכבים משתחררת עגלה עם מוצרי חשמל, וניתן להוציא אותה.
הטרקטורון: משימת האוגרים - על המתמודד ללכת על גלגל אוגרים גדול כדי לחשוף מפתח שיפתח את המנעול של הטרקטורון והמתמודד יוכל להוציא אותו החוצה.
האופנוע: משימת הכספות - על המתמודד ללכת אל כספות עליהן יש שאלות שקשורות אל שני חברי הצוות. תשובה נכונה פותחת את הכספת וחושפת את השאלה הבאה. בכספת השלישית יש מפתח שפותח את מנעול האופנוע והמתמודד יכול להוציא אותו החוצה (אותו משימה יכולה להתבצע עם טבעת יהלום במקרה של זוגות חברים).
הפלגה למגוון יעדים בעולם: משימת המזוודות - על המתמודדים לקחת עגלה, לשים עליה את מזוודות ולהוציא אותן החוצה, וכך לזכות בהפלגה.
משימת המכונית: משימת גיבור העל - על המתמודד לעמוד מול המסך ולעשות תנועות תעופה, כאשר הוא רואה מכונית עליו לעשות תנועה של ניפוץ זכוכית. לאחר שלוש פעמים המכונית משתחררת וניתן לקחת אותה.
משימת האמבטיה: משימת הבועות - המתמודד צריך לחפש בין הבועות בועה עם מפתח, איתו יוכל לפתוח את הקופסה ולקבל את האמבטיה.
פריטי סלון: משימת הבלון - המתמודד צריך ללחוץ על הכפתור שמנפח בלון עד שיתפוצץ. אז המתמודד יכול לקחת את המפתח שיפתח את הקופסה שתזכה את המתמודד בסלון.
חופשה בחו״ל: משימת האופניים - המתמודד צריך לרכב על אופניים שמדמים מסלול על רחוב ברומא וכך יוכל לקחת גלובוס המזכה אותו בחופשה.
המשימות > עונה שנייה ושלישית

בעונה השנייה נוספו משימות חדשות שהחליפו משימות קודמות:
מוצרי החשמל: משימת המגנט - על המתמודד שבכלוב להיכנס אל תוך מכל עם קופסאת מגנט אליו להוציא מהמכל את הקופסה שבתוכו מפתח שמשחרר את עגלת מוצרי החשמל.
קטנוע: משימת הכוכבים - על המתמודד שבכלוב לקפוץ על מסך מגע על כל כוכב כשהוא לוחץ עליו הוא מקבל כוכב על כל לחיצה על משבצת אדומה יורד להם כוכב כאשר נצברו 8 כוכבים משתחרר הקטנוע וניתן להוציא אותו.
נופש זוגי באירופה: משימת המשקל העודף - על המתמודד לשים בעגלה כדורי רגל/בובות עד שישקלו קילוגרם לאחר מכן לשים על העגלה גלובוס ולהוציא אותם מהכלוב עם העגלה.
משימת האמבטיה: משימת הבועות - המתמודד צריך לחפש בין הבועות בועה עם מפתח כך יוכל לפתוח את הקופסה ולקבל את האמבטיה.
אופנוע: משימת המפוח - המתמודד צריך ללחוץ על הכפתור שמנפח את הבלון כדי שיתפוצץ כך יכול לקחת את המפתח שיפתח את הקופסה שתזכה את המתמודד באופנוע.
חופשה בחו״ל: משימת האופניים - המתמודד צריך לרכוב על אופניים שמדמים מסלול על רחוב ברומא וכך יוכל לקחת גלובוס המזכה אותו בחופשה מפנקת.
משימת המכונית: משימת גיבור העל - על המתמודד לעמוד מול המסך ולעשות תנועות תעופה כאשר רואה מכונית עליו לנפץ את הזכוכית כך שלוש פעמים כך שהמכונית משתחררת וניתן לקחת אותה.
טבעת יהלום: משימת ביצת ההפתעה - על המתמודד לסובב את רגליו של האפרוח בביצה עד שהוא בוקע ומקורו נפתח, ואז המתמודד יכול להוציא את טבעת היהלום.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 12 | 12 | 4 בינואר 2013 | 1 במאי 2013 |
|  | 2 | 7 | 7 | 4 ביולי 2013 | 15 באוגוסט 2013 |
|  | 3 | 13 | 13 | 11 באוקטובר 2013 | 29 באפריל 2014 |
|  | 4 | 6 | 6 | 13 במאי 2014 | 23 ביוני 2014 |
פרקים > עונה 1 (2013)

| 0 | 1 | 2 | 3 | 4 |
| --- | --- | --- | --- | --- |
| מספר פרק בתוכנית | מספר פרק בעונה | תאריך שידור מקורי ישראל | מדרוג | מקור |
| 1 | 1 | 4 בינואר 2013 | 23.7% |  |
| 2 | 2 | 11 בינואר 2013 | 23.2% |  |
| 3 | 3 | 18 בינואר 2013 | 21.5% |  |
| 4 | 4 | 25 בינואר 2013 | 22.5% |  |
| 5 | 5 | 1 בפברואר 2013 | 25.3% |  |
| 6 | 6 | 8 בפברואר 2013 | 22.3% |  |
| 7 | 7 | 15 בפברואר 2013 | 25.6% |  |
| 8 | 8 | 22 בפברואר 2013 | 24.2% |  |
| 9 | 9 | 1 במרץ 2013 | 22.9% |  |
| 10 | 10 | 8 במרץ 2013 | 25.1% |  |
| 11 | 11 | 15 במרץ 2013 | 19.2% |  |
| 12 | 12 | 1 במאי 2013 | 25.7% |  |
פרקים > עונה 2 (2013)

| 0 | 1 | 2 | 3 | 4 |
| --- | --- | --- | --- | --- |
| מספר פרק בתוכנית | מספר פרק בעונה | תאריך שידור מקורי ישראל | מדרוג | מקור |
| 13 | 1 | 4 ביולי 2013 | 23.5% |  |
| 14 | 2 | 11 ביולי 2013 | 25.8% |  |
| 15 | 3 | 18 ביולי 2013 | 17.2% |  |
| 16 | 4 | 25 ביולי 2013 | 16.8% |  |
| 17 | 5 | 1 באוגוסט 2013 | 24.1% |  |
| 18 | 6 | 8 באוגוסט 2013 | 19.8% |  |
| 19 | 7 | 15 באוגוסט 2013 | 21.2% |  |
פרקים > עונה 3 (2013–2014)

| 0 | 1 | 2 | 3 | 4 |
| --- | --- | --- | --- | --- |
| מספר פרק בתוכנית | מספר פרק בעונה | תאריך שידור מקורי ישראל | מדרוג | מקור |
| 20 | 1 | 11 באוקטובר 2013 | 17.5% |  |
| 21 | 2 | 18 באוקטובר 2013 | 16.2% |  |
| 22 | 3 | 25 באוקטובר 2013 | 18.1% |  |
| 23 | 4 | 1 בנובמבר 2013 | 18.2% |  |
| 24 | 5 | 8 בנובמבר 2013 |  |  |
| 25 | 6 | 15 בנובמבר 2013 | 17.2% |  |
| 26 | 7 | 22 בנובמבר 2013 | 17.7% |  |
| 27 | 8 | 29 בנובמבר 2013 | 18.8% |  |
| 28 | 9 | 6 בדצמבר 2013 | 19.8% |  |
| 29 | 10 | 13 בדצמבר 2013 | 18.8% |  |
| 30 | 11 | 15 באפריל 2014 | 18.1% |  |
| 31 | 12 | 22 באפריל 2014 | 14.8% |  |
| 32 | 13 | 29 באפריל 2014 | 18.5% |  |
פרקים > עונה 4 (2014)

| 0 | 1 | 2 | 3 | 4 |
| --- | --- | --- | --- | --- |
| מספר פרק בתוכנית | מספר פרק בעונה | תאריך שידור מקורי ישראל | מדרוג | מקור |
| 33 | 1 | 13 במאי 2014 | 17.8% |  |
| 34 | 2 | 20 במאי 2014 | 18.6% |  |
| 35 | 3 | 27 במאי 2014 | 18.7% |  |
| 36 | 4 | 1 ביוני 2014 | 20.9% |  |
| 37 | 5 | 17 ביוני 2014 | 20.2% |  |
| 38 | 6 | 23 ביוני 2014 | 17.6% |  |
מבצע מרכבות האלים

מבצע מרכבות האלים היה מבצע צבאי שבוצע על ידי סיירת צנחנים ולוחמים מסיירת יעל. מטרת המבצע הייתה למלכד ציר תנועה כמה קילומטרים מצפון לגבול רצועת הביטחון ברכס ביר א-זהר, במרחב בין הכפרים זיליה ויוחמור א בקע, מצפון למוצב כאוכבא. המילכוד נועד לפגוע במפקד בכיר בחזבאללה, שהיה אחראי על האזור.
הכוח יצא למבצע ב-14 במאי 1997 וכלל 26 לוחמים - לוחמי סיירת צנחנים ושני לוחמים מסיירת יעל, שהיו אמורים לבצע את המילכוד. מפקד הכוח היה רס"ן מוטי ברוך, מפקד הסיירת, ועל חפ"ק המבצע, שהתמקם במרג' עיון, פיקד מפקד חטיבת הצנחנים, אלוף-משנה בני גנץ.